যোৰহাট জিলাৰ টীয়ক ৰাজহ চক্ৰৰ অন্তৰ্গত ললিত চন্দ্ৰ ৰাজখোৱা পথ আৰু জগদুৱাৰ-বনাই-চিন্তামণিগড় সংযোগী পথ দুটা তৎকালে মেৰামতিৰ দাবীত আজি বিয়লি ৩ঃ০০ বজাত শিমলুগুৰি মৌজা আঞ্চলিক ছাত্ৰ সন্থাই জাঁজী হাঁহচৰাত ৩৭ নং ৰাষ্ট্ৰীয় ঘাইপথ অবৰোধ কৰে।
টীয়ক আঞ্চলিক ছাত্ৰ সন্থা আৰু অসম জাতীয়তাবাদী যুৱ ছাত্র পৰিষদৰ জাঁজী আঞ্চলিক সমিতিৰ সহযোগত প্ৰায় আধাঘন্টা ধৰি পালন কৰা অবৰোধ কাৰ্যসূচীৰ ফলত ৰাষ্ট্ৰীয় ঘাইপথত যান বাহনৰ চলাচল ব্যাহত হৈ পৰে।
উল্লেখযোগ্য যে পথ দুটা মেৰামতিৰ বাবে দুবছৰৰ পূৰ্বেই আবন্টন লাভ কৰিও সংশ্লিষ্ট ঠিকাদাৰে আজিকোপতি পথ দুটাৰ মেৰামতিৰ কাম সম্পূৰ্ণ নকৰাত ক্ষুদ্ধ হৈ আছুৱে আজি পথ অবৰোধ কাৰ্যসূচী ৰূপায়ন কৰে।
অৱশ্যে টীয়ক ৰাজহ চক্ৰৰ চক্ৰ বিষয়া (সংযুক্ত) মৌচুমী বৰ্মনৰ উপস্থিতিত গড়কাপ্তানি বিভাগৰ এগৰাকী কণিষ্ঠ অভিযন্তাই কাইলৈৰ পৰা পথ মেৰামতিৰ কাম আৰম্ভ হ'ব বুলি দিয়া মৌখিক প্ৰতিশ্ৰুতিত প্ৰতিবাদকাৰীসকলে সাময়িক ভাবে অৱৰোধ কাৰ্যসূচী প্ৰত্যাহাৰ কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
